नेताओं के खिलाफ बोलकर फंसे ओमपुरी  
जनलोकपाल बिल की मांग को लेकर रामलीला मैदान से सांसदों पर टिप्पणी करने वाले अभिनेता ओमपुरी अब विवादों में फंसते नज़र आ रहे हैं।
जनलोकपाल बिल की मांग को लेकर रामलीला मैदान से सांसदों पर टिप्पणी करने वाले अभिनेता ओमपुरी अब विवादों में फंसते नज़र आ रहे हैं। राज्यसभा में सांसद रामगोपाल यादव और मोहम्मद अदीब ने मांग की है कि उनके खिलाफ विशेषाधिकार हनन का नोटिस भेजा जाए। उन्होंने मांग की कि किरण बेदी और प्रशांत भूषण को भी विशेषाधिकार कमेटी के पास भेजा जाए। इन लोगों ने अन्ना समर्थकों को संबोधित करते हुए नेताओं और सांसदों पर टिप्पणी की थी जिससे वो नाराज हैं। हांलांकि अभिनेता ओमपुरी ने अपने बयान पर खेद जताते हुए कहा है कि मैं भावुक हो गया था। मैं सांसदों से माफी मांगने को तैयार हूं। हम आपको बता दें कि रामलीला मैदान के मंच से ओमपुरी ने सांसदों को गंवार तक कह डाला था।